«Цогояб Россиялъул» вакил Висампаша ХангIалиевас борхана туберкулезалдеги ВИЧалдеги данде къеркьеялъул суал. Гьеб рахъалъ масъалаби дагьлъиялъул нухлъун гьес рикIкIуна туберкулезалдаса сахлъизарулеб гьанжезаманалъул диспансер рагьи.
Гьединго хехго къабул гьаруна цогидал законазул проекталги: «ДРялда бакIалъул самоуправлениялъул цо-цо суалазул хIакъалъулъ», «ДРялъул гражданазул сахлъи цIуниялъул хIакъалъулъ», «Туристияб хIаракаталъул хIакъалъулъ» ва гь.ц.
Депутатаз къабул гьабуна «ДРялда пенсионерасе гIумру гьа­бизе хIажалъулеб моцIрол роценалъул хIакъалъулъ» абураб законалъул проектги. Гьелда рекъон, 2019 соналда пенсионерасе моцIрое хIажалъизе буго 8600 гъуруш.
«ХIукуматалъул сагIат» данделъиялда кьуна ДРялъул миллияб политикаялъул министралъе. Татьяна Гамалейица бицана 2018-2020 соназда Дагъистаналда пачалихъияб миллияб программа тIубазабиялъул хIакъалъулъ. 2018 соналда гьеб программаялъе биччан буго 13,8 млн гъуруш.